**บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6/  **วันที่**  มกราคม 2568

เรื่อง การป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5

เรียน ผู้ว่าราชการจังหวัดกระบี่

**1. เรื่องเดิม**

กรมส่งเสริมการปกครองท้องถิ่นได้ขอให้จังหวัดแจ้งแนวทางการดำเนินการตามอำนาจหน้าที่ขององค์กรปกครองส่วนท้องถิ่นที่ได้กำหนดไว้ในพระราชบัญญัติการสาธารณสุข พ.ศ. 2535 และที่แก้ไขเพิ่มเติม ในการระงับเหตุรำคาญที่เกิดขึ้นในพื้นที่และดำเนินการต่อผู้กระทำผิดที่ก่อให้เกิด เหตุรำคาญ ประกอบกับมติคณะรัฐมนตรีเมื่อวันที่ 7 มกราคม 2568 ได้มีมาตรการป้องกันและแก้ไขปัญหามลพิษทางอากาศ (ฝุ่นละออง PM2.5) และจังหวัดกระบี่ได้มีหนังสือแจ้งให้องค์กรปกครองส่วนท้องถิ่นดำเนินการแล้ว ตามหนังสือจังหวัดกระบี่ ด่วนที่สุด ที่ กบ 0023.6/ว 444 ลงวันที่ 24 มกราคม 2568 **(เอกสาร 1)**

**2. ข้อเท็จจริง**

2.1 จังหวัดกระบี่ได้รับแจ้งจากกรมส่งเสริมการปกครองท้องถิ่นว่า เพื่อให้การแก้ไขปัญหาฝุ่นละอองขนาดเล็ก PM2.5 เป็นไปอย่างมีประสิทธิภาพ จึงขอความร่วมมือจังหวัดดำเนินการ ดังนี้

2.1.1 กำชับองค์กรปกครองส่วนท้องถิ่นในพื้นที่ให้ดำเนินการตามอำนาจหน้าที่ตามที่ได้กำหนดไว้ในพระราชบัญญัติการสาธารณสุข พ.ศ. 2535 และที่แก้ไขเพิ่มเติม อย่างเคร่งครัด โดยดำเนินการ ดังนี้

1) ชี้แจง แนะนำ และทำความเข้าใจแก่ประชาชน ให้ตระหนักถึงสถานการณ์และอันตรายของฝุ่นละอองขนาดเล็ก PM2.5 ที่เกิดขึ้นในปัจจุบันอย่างทั่วถึง

2) ประกาศเป็นพื้นที่ควบคุมเหตุรำคาญเมื่อปรากฏเหตุรำคาญขึ้นเป็นบริเวณกว้างจนก่อให้เกิดอันตรายต่อสุขภาพของประชาชน โดยให้ครอบคลุมทุกพื้นที่ตามหลักเกณฑ์ วิธีการ และเงื่อนไข ที่ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไข การประกาศพื้นที่ควบคุมเหตุรำคาญ  
พ.ศ. ๒๕๖๑ กำหนดไว้

3) ดำเนินการตามอำนาจหน้าที่กับผู้กระทำผิดตามพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม

2.1.2 ให้จังหวัดรายงานผลการดำเนินงานการประกาศเป็นพื้นที่ควบคุมเหตุรำคาญ ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม ขององค์กรปกครองส่วนท้องถิ่น และเหตุการณ์เผาในพื้นที่ให้กรมส่งเสริมการปกครองท้องถิ่นทราบตามแบบรายงานสถานการณ์รายวันในทุกครั้งที่เกิดเหตุการณ์เผา   
โดยให้รายงานครั้งแรกในวันที่ 31 มกราคม 2568

2.1.3 องค์กรปกครองส่วนท้องถิ่นที่มีการดำเนินการตามอำนาจหน้าที่ ประกอบกับ มีมาตรการป้องกัน แก้ไขปัญหาไฟป่า หมอกควัน และฝุ่นละอองขนาดเล็ก PM2.5 อย่างมีประสิทธิภาพ จะเป็นส่วนหนึ่งในการประเมินประสิทธิภาพองค์กรปกครองส่วนท้องถิ่นดีเด่น และการได้รับการสนับสนุนงบประมาณในส่วนที่เกี่ยวข้องต่อไป

2.2. แจ้งท้องถิ่นจังหวัดและผู้บริหารองค์กรปกครองส่วนท้องถิ่นเข้าร่วมการประชุมการป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5 โดยมีอธิบดีกรมส่งเสริมการปกครองท้องถิ่นเป็นประธาน ในวันพุธที่ 29 มกราคม 2568 เวลา 08.30 น. **(เอกสาร 2)**

/2.3 สำนักงาน**...**

- 2 -

2.3 สำนักงานส่งเสริมการปกครองท้องถิ่นจังหวัดกระบี่ได้ดำเนินการตามข้อ 2.2 แล้ว โดยแจ้งให้ท้องถิ่นอำเภอ ทุกอำเภอเข้าร่วมประชุมการป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5 ผ่านระบบ Facebook live Page “ท้องถิ่นไทย” และแจ้งผู้บริหารองค์กรปกครองส่วนท้องถิ่นเข้าร่วมประชุมฯ ในวัน เวลาดังกล่าวด้วย **(เอกสาร 3)**

**3. ข้อเสนอ/ข้อพิจารณา**

เห็นควรแจ้งองค์กรปกครองส่วนท้องถิ่นดำเนินการตามข้อ 2.1 ต่อไป

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

๙/๑๐ ถนนอุตรกิจ กบ ๘๑๐๐๐

มกราคม ๒๕๖8

เรื่อง การป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5

เรียน นายอำเภอ ทุกอำเภอ นายกองค์การบริหารส่วนจังหวัดกระบี่ และนายกเทศมนตรีเมืองกระบี่

อ้างถึง หนังสือจังหวัดกระบี่ ด่วนที่สุด ที่ กบ 0023.6/ว 444 ลงวันที่ 24 มกราคม 2568

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ด่วนที่สุด ที่ มท 0821.3/ว 395

ลงวันที่ 28 มกราคม 2568 จำนวน 1 ชุด

ตามหนังสือที่อ้างถึง จังหวัดกระบี่ได้แจ้งแจ้งแนวทางการดำเนินการตามอำนาจหน้าที่ขององค์กรปกครองส่วนท้องถิ่นที่ได้กำหนดไว้ในพระราชบัญญัติการสาธารณสุข พ.ศ. 2535 และที่แก้ไขเพิ่มเติม ในการระงับเหตุรำคาญที่เกิดขึ้นในพื้นที่และดำเนินการต่อผู้กระทำผิดที่ก่อให้เกิด เหตุรำคาญ ประกอบกับ มติคณะรัฐมนตรีเมื่อวันที่ 7 มกราคม 2568 ได้มีมาตรการป้องกันและแก้ไขปัญหามลพิษทางอากาศ (ฝุ่นละออง PM2.5) นั้น

เพื่อให้การแก้ไขปัญหาฝุ่นละอองขนาดเล็ก PM2.5 เป็นไปอย่างมีประสิทธิภาพ จังหวัดกระบี่ จึงขอให้อำเภอดำเนินการ ดังนี้

1. กำชับองค์กรปกครองส่วนท้องถิ่นในพื้นที่ให้ดำเนินการตามอำนาจหน้าที่ตามที่ได้กำหนดไว้ในพระราชบัญญัติการสาธารณสุข พ.ศ. 2535 และที่แก้ไขเพิ่มเติม อย่างเคร่งครัด โดยดำเนินการ ดังนี้

1) ชี้แจง แนะนำ และทำความเข้าใจแก่ประชาชน ให้ตระหนักถึงสถานการณ์และอันตราย ของฝุ่นละอองขนาดเล็ก PM2.5 ที่เกิดขึ้นในปัจจุบันอย่างทั่วถึง

2) ประกาศเป็นพื้นที่ควบคุมเหตุรำคาญเมื่อปรากฏเหตุรำคาญขึ้นเป็นบริเวณกว้างจนก่อให้เกิดอันตรายต่อสุขภาพของประชาชน โดยให้ครอบคลุมทุกพื้นที่ตามหลักเกณฑ์ วิธีการ และเงื่อนไขที่ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไข การประกาศพื้นที่ควบคุมเหตุรำคาญ พ.ศ. ๒๕๖๑ กำหนดไว้

3) ดำเนินการตามอำนาจหน้าที่กับผู้กระทำผิดตามพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม

2. ให้องค์กรปกครองส่วนท้องถิ่นรายงานผลการดำเนินงานการประกาศเป็นพื้นที่ควบคุมเหตุรำคาญ ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม ขององค์กรปกครองส่วนท้องถิ่น และเหตุการณ์เผาในพื้นที่ให้จังหวัดกระบี่ทราบตามแบบรายงานสถานการณ์รายวันในทุกครั้งที่เกิดเหตุการณ์เผา ผ่านระบบรายงาน Google Form โดยให้รายงานครั้งแรกในวันที่ 31 มกราคม 2568

3. ให้องค์กร…

- 2 -

3. ให้องค์กรปกครองส่วนท้องถิ่นที่มีการดำเนินการตามอำนาจหน้าที่ ประกอบกับมีมาตรการป้องกัน แก้ไขปัญหาไฟป่า หมอกควัน และฝุ่นละอองขนาดเล็ก PM2.5 อย่างมีประสิทธิภาพ จะเป็นส่วนหนึ่ง ในการประเมินประสิทธิภาพองค์กรปกครองส่วนท้องถิ่นดีเด่น และการได้รับการสนับสนุนงบประมาณในส่วนที่เกี่ยวข้องต่อไป

รายละเอียดปรากฏตามสิ่งที่ส่งมาด้วย

จึงเรียนมาเพื่อดำเนินการต่อไป สำหรับอำเภอให้แจ้งองค์กรปกครองส่วนท้องถิ่นที่ทราบ และดำเนินการด้วย

ขอแสดงความนับถือ



**แบบรายงานสถานการณ์รายวัน**

สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นฯ

โทร. ๐-๗๕๖1-1899